
22 DR.31.5.2004 

 

 Tuan Jawah anak Gerang:  .... dan kita, ini hak kita yang dibuat oleh 
kerajaan? 

Tuan Yang di-Pertua:  Faham dah. 

Tuan Jawah anak Gerang:  Jawapan tidak memuaskan, ya. 

Tuan Yang di-Pertua:  Ya, sila, sila. 

Datuk Tengku Putera bin Tengku Awang:  Terima kasih Yang Berhormat.  
Sebagai jawapan daripada Kementerian Kewangan, dasarnya adalah jelas Yang 
Berhormat, iaitu untuk membantu kontraktor kelas ‘F’.  Apa yang dibangkitkan oleh 
Yang Berhormat bagi Santubong dan juga Yang Berhormat bagi Lubok Antu sebentar 
tadi, saya ucapkan terima kasih.  Sebenarnya ini dari segi salah  guna kuasa di 
peringkat agensi pelaksana khususnya.  Maka hukuman perlu kita berikan kepada 
pelaksana ataupun di peringkat agensi yang dikatakan mengagihkan kerja dan juga 
memutarbelitkan pelaksanaan tadi.   

Peranan kita di semua peringkat tentu sekali kalau salah guna kuasa ini 
dilakukan maka kita perlu memastikan supaya ia tidak berlaku dan hukuman setimpal 
dikenakan kerana asas untuk  kita membangunkan kontraktor di peringkat bawah ialah 
untuk meningkatkan mereka.  Jadi saya percaya, Tuan Yang di-Pertua, dari segi 
pelaksanaan khususnya di mana sahaja, Kementerian Kewangan tidaklah dapat 
memastikan pelaksanaannya di sini kerana ini terlibat di bawah kementerian-
kementerian yang lain dan juga agensi-agensi yang berkenaan. 

 Tuan Yang di-Pertua:  Jerlun bangun Yang Berhormat. 

 Datuk Tengku Putera bin Tengku Awang: Sila, sila. 

 Dato’ Abdul Rahman bin Ariffin:  Tuan Yang di-Pertua, terima kasih pihak 
kerajaan dan juga Kementerian Kewangan, dalam hal ini kita nampak kebanyakan Ahli-
ahli Parlimen menghadapi masalah yang sama, bagaimana kalau saya  mencadangkan 
dalam hal penawaran tender ataupun penawaran kerja-kerja kecil kepada Kelas F 
ataupun kepada kelas-kelas yang lain di peringkat daerah ataupun di peringkat 
Parlimen masing-masing, semua Ahli i Parlimen adalah  terlibat dengan pembentukan 
sebuah jawatankuasa sebelum tawaran kerja ini diserahkan, dan bukannya diputuskan 
oleh pihak pegawai-pegawai sahaja.  Terima kasih. 

 Tuan Yang di-Pertua:  Ya. 

 Datuk Tengku Putera bin Tengku Awang: Tuan Yang di-Pertua, itu adalah 
satu cadangan yang baik dan akan kita pertimbangkan. 

 Tuan Yang di-Pertua:  Ipoh Timor. 

 Datuk Tengku Putera bin Tengku Awang: Ya, Ahli Yang Berhormat bagi 
Ipoh Timor. 

 Tuan Lim Kit Siang:  Bukankah benar bahawa penyelewengan dan 
penyalahgunaan kontrak-kontrak semacam ini   bukan sahaja terhad berlaku dalam 
Sarawak, tetapi di seluruh Malaysia dengan begitu berleluasa  bukan sahaja sekarang 
tetapi berdekad-dekad tanpa langkah yang berkesan untuk menghentikannya, apa yang 
berlaku tahun lalu, skandal makmal komputer sehingga bumbung pun jatuh, 300 buah 
makmal sekolah sampai sekarang belum siap,  dan peristiwa yang terbaru ialah 
perkhidmatan negara, di mana kontrak untuk membekalkan makanan seorang pelatih 
setiap hari RM20 apabila disubkontrak, subkontrak, sampai satu hari RM7, bukankah ini 
semua berleluasa begitu, semua tahu, tetapi apakah langkah yang diambil untuk 
menjamin bahawa ini tidak berlaku lagi, dalam semua bidang di seluruh negara supaya 
kontrak yang diberikan end user dapat faedah yang sepenuhnya. 

 Datuk Tengku Putera bin Tengku Awang: Tuan Yang di-Pertua, saya 
percaya sekiranya berlaku dan dikesan penyelewengan ke atas sesuatu kerja kontrak 
yang telah diagihkan, saya percaya kerajaan serta-merta menghentikan ataupun 
memutuskan kontrak berkenaan dan sebagaimana yang saya nyatakan tadi, setiap 
kontraktor Kelas F perlulah ada kesedaran bahawa mereka perlu menunjukkan prestasi 
kerja yang baik dan melaksanakannya mengikut spesifikasi dalam tempoh masa yang 
ditetapkan, mereka juga hendaklah bertanggungjawab kepada projek yang diberikan 
oleh kerajaan kepada mereka.  Janganlah mereka digunakan oleh pihak yang lain 
untuk mengambil kesempatan di atas diri mereka.  Ya, silakan. 



Tuan Jawah anak Gerang: .... dan kita, ini hak kita yang dibuat oleh kerajaan?. Tuan Yang di-Pertua: Faham dah. Tuan Jawah anak Gerang: Jawapan tidak memuaskan, ya. Tuan Yang di-Pertua: Ya, sila, sila. Datuk Tengku Putera bin Tengku Awang: Terima kasih Yang Berhormat. Sebagai jawapan daripada Kementerian Kewangan, dasarnya adalah jelas Yang Berhormat, iaitu untuk membantu kontraktor kelas 'F'. Apa yang dibangkitkan oleh Yang Berhormat bagi Santubong dan juga Yang Berhormat bagi Lubok Antu sebentar tadi, saya ucapkan terima kasih. Sebenarnya ini dari segi salah guna kuasa di peringkat agensi pelaksana khususnya. Maka hukuman perlu kita berikan kepada pelaksana ataupun di peringkat agensi yang dikatakan mengagihkan kerja dan juga memutarbelitkan pelaksanaan tadi. Peranan kita di semua peringkat tentu sekali kalau salah guna kuasa ini dilakukan maka kita perlu memastikan supaya ia tidak berlaku dan hukuman setimpal dikenakan kerana asas untuk kita membangunkan kontraktor di peringkat bawah ialah untuk meningkatkan mereka. Jadi saya percaya, Tuan Yang di-Pertua, dari segi pelaksanaan khususnya di mana sahaja, Kementerian Kewangan tidaklah dapat memastikan pelaksanaannya di sini kerana ini terlibat di bawah kementerian- kementerian yang lain dan juga agensi-agensi yang berkenaan. Tuan Yang di-Pertua: Jerlun bangun Yang Berhormat. Datuk Tengku Putera bin Tengku Awang: Sila, sila. Dato' Abdul Rahman bin Ariffin: Tuan Yang di-Pertua, terima kasih pihak kerajaan dan juga Kementerian Kewangan, dalam hal ini kita nampak kebanyakan Ahli- ahli Parlimen menghadapi masalah yang sama, bagaimana kalau saya mencadangkan dalam hal penawaran tender ataupun penawaran kerja-kerja kecil kepada Kelas F ataupun kepada kelas-kelas yang lain di peringkat daerah ataupun di peringkat Parlimen masing-masing, semua Ahli i Parlimen adalah terlibat dengan pembentukan sebuah jawatankuasa sebelum tawaran kerja ini diserahkan, dan bukannya diputuskan oleh pihak pegawai-pegawai sahaja. Terima kasih. Tuan Yang di-Pertua: Ya. Datuk Tengku Putera bin Tengku Awang: Tuan Yang di-Pertua, itu adalah satu cadangan yang baik dan akan kita pertimbangkan. Tuan Yang di-Pertua: Ipoh Timor. Datuk Tengku Putera bin Tengku Awang: Ya, Ahli Yang Berhormat bagi Ipoh Timor. Tuan Lim Kit Siang: Bukankah benar bahawa penyelewengan dan penyalahgunaan kontrak-kontrak semacam ini bukan sahaja terhad berlaku dalam Sarawak, tetapi di seluruh Malaysia dengan begitu berleluasa bukan sahaja sekarang tetapi berdekad-dekad tanpa langkah yang berkesan untuk menghentikannya, apa yang berlaku tahun lalu, skandal makmal komputer sehingga bumbung pun jatuh, 300 buah makmal sekolah sampai sekarang belum siap, dan peristiwa yang terbaru ialah perkhidmatan negara, di mana kontrak untuk membekalkan makanan seorang pelatih setiap hari RM20 apabila disubkontrak, subkontrak, sampai satu hari RM7, bukankah ini semua berleluasa begitu, semua tahu, tetapi apakah langkah yang diambil untuk menjamin bahawa ini tidak berlaku lagi, dalam semua bidang di seluruh negara supaya kontrak yang diberikan end user dapat faedah yang sepenuhnya. Datuk Tengku Putera bin Tengku Awang: Tuan Yang di-Pertua, saya percaya sekiranya berlaku dan dikesan penyelewengan ke atas sesuatu kerja kontrak yang telah diagihkan, saya percaya kerajaan serta-merta menghentikan ataupun memutuskan kontrak berkenaan dan sebagaimana yang saya nyatakan tadi, setiap kontraktor Kelas F perlulah ada kesedaran bahawa mereka perlu menunjukkan prestasi kerja yang baik dan melaksanakannya mengikut spesifikasi dalam tempoh masa yang ditetapkan, mereka juga hendaklah bertanggungjawab kepada projek yang diberikan oleh kerajaan kepada mereka. Janganlah mereka digunakan oleh pihak yang lain untuk mengambil kesempatan di atas diri mereka. Ya, silakan.